คลังเร่งตั้งทีมบริหารเงินกองทุนชราภาพ
คลังเฟ้นมือดีนั่งคุมกองทุน กอช. เตรียมพร้อมก่อนเปิดรับสมาชิกภายใน 1 ปี
21 ส.ค. 2554

คลังเฟ้นมือดีนั่งคุมกองทุน กอช. เตรียมพร้อมก่อนเปิดรับสมาชิกภายใน 1 ปี 
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) เปิดเผยว่า พระราชบัญญัติ (พ.ร.บ.) กองทุนการออมแห่งชาติ (กอช.) จะมีผลบังคับใช้ในเดือน มิ.ย.นี้ มีคณะกรรมการโดยตำแหน่ง 9 คน และจะเร่งหาเลขาธิการ กอช. ภายใน 90 วัน หลังจากกฎหมายมีผลบังคับใช้เพื่อมาบริหารกองทุนให้เริ่มดำเนินการรับสมาชิกเข้ากองทุนได้ภายใน 1 ปี 
สำหรับคณะกรรมการ กอช.เริ่มต้นจะมี 9 คน จะมีปลัดกระทรวงการคลังนั่งเป็นประธาน กรรมการ และมีผู้อำนวยการ สศค. เป็นกรรมการและเลขานุการ รวมถึงรักษาการเลขาธิการ กอช. ในระหว่างที่ยังสรรหาไม่ได้
สำหรับกรรมการที่เหลือประกอบด้วย ประกระทรวงทรัพยากรและความมั่นคง ของมนุษย์ ปลัดกระทรวงเกษตรและสหกรณ์ ปลัดกระทรวงมหาดไทย ปลัดกระทรวงแรงงาน เลขาธิการสำนักงานประกันสังคม ผู้ว่าการธนาคารแห่งประเทศไทย (ธปท.) และ เลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.)
นายนริศ คาดว่า จะเปิดรับสมัครเลขาธิการ กอช.เป็นการทั่วไปเพื่อให้เกิดความโปร่งใส โดยผู้ที่สนใจต้องมีอายุไม่เกิน 60 ปี มีวาระดำรงตำแหน่ง 4 ปี ต้องไม่มีส่วนได้เสียจากการบริหารกองทุน
"ขบวนการสรรหาเลขาธิการ กอช. ต้องเร่งดำเนินการ โดยการสรรหาจะเปิดกว้างให้คนที่มีความสามารถและเหมาะสม ขณะนี้ยังไม่มีการทาบทามใครมานั่งในตำแหน่งนี้" นายนริศ กล่าว
นอกจากนี้ คณะกรรมการ กอช.ยังมีหน้าที่สรรหากรรมการผู้ทรงคุณวุฒิอีกจำนวน 4 คน เข้ามาเป็นกรรมการ กอช. โดยต้องเป็นบุคคลที่มีความเชี่ยวชาญด้านกฎหมาย บัญชี การเงินการลงทุน 
กองทุน กอช. จะเป็นหลักประกันแก่แรงงานนอกระบบ 24 ล้านคน ได้มีรายได้เพียงพอหลังเกษียณอายุการทำงาน 60 ปี โดยการเข้ามาเป็นสมาชิกกองทุนแบบสมัครใจ โดยสมาชิกต้องจ่ายเงินสมทบเข้ากองทุนตั้งแต่ 1001,100 บาทต่อเดือน โดยรัฐบาลจะจ่ายสมทบให้ 50100 บาทต่อเดือน หลังจากที่เกษียณแล้วสมาชิกจะได้รับเงินบำนาญ 2,000-3,000 บาทต่อเดือนยังไม่รวมกับเบี้ยคนชราอีกเดือนละ500 บาท
ทั้งนี้ กองทุน กอช. เปิดรับสมาชิกครั้งแรกได้เปิดกว้างให้แรงงานนอกระบบตั้งแต่อายุ 50 ปีขึ้นไปเข้าเป็นสมาชิกของกองทุนได้ โดยสามารถจ่ายเงินสมทบเข้ากองทุนเป็นเวลา10 ปี จะได้รับบำนาญดำรงชีพประจำทุกเดือน